Svein-Erik Edvartsen

Svein-Erik Edvartsen (født 1979) er en norsk idrettsleder og tidligere fotball- og ishockeydommer. I 2022 ble han ansatt som generalsekretær i Norges Vektløfterforbund. 

Han debuterte som fotballdommer i Tippeligaen i 2004, og han dømte cupfinalen i fotball for menn 2011. 

I perioden fra 1994 til 2007 dømte han også ishockey, fra 2000 som hoveddommer i Eliteserien. Han dømte NM-finalene i 2004 og 2005, og var internasjonal dommer i fem år. I 2007 ble han FIFA-dommer i fotball, og sluttet da som ishockeydommer. Han var med i dommerteamet til Svein Oddvar Moen som ekstra assistentdommer under Fotball-EM 2016.

I 2011 ble Edvartsen administrerende direktør i Storhamar Dragons. Han hadde samme stilling i Lørenskog Ishockeyklubb fra 2013 til 2014, da han begynte i Norges Fotballforbund. I 2014 fikk han stillingen som seksjonsleder for samfunnsansvar i NFF, en stilling han fikk avskjed fra i 2017. 

I 2017 fikk han heller ikke dømme mer fotball i toppdivisjonen, etter at flere assistentdommere stod frem og varslet om mobbing og trakassering. 

Etter varsel om søksmål betalte NFF flere hundre tusen kroner i et forlik, og deretter  i et annet forlik. Konflikten mellom Edvartsen og NFF kostet NFF totalt 2,5 millioner kroner. I 2021 ble NFF felt av Datatilsynet for å ha brutt personvernloven i saken, etter at NFF gikk ut med e-poster det hadde mottatt.

 Tippeliga-statistikk 
SesongKamperGule kortRøde kort200812362200714492200613402200582422004140

 Referanser 

 Eksterne lenker 




Kategori:Norske fotballdommere
Kategori:Dommere i Fotball-EM 2016
Kategori:Fotballdommere som har dømt cupfinalen
Kategori:Norske ishockeydommere
Kategori:Storhamar Idrettslag
Kategori:Hamar Idrettslag
Kategori:Personer fra Hamar kommune